Diari Oficial de la Generalitat Valenciana


Sumari del DOGV 3918, del 16-01-2001 (2001/240)

ORDRE de 27 de desembre de 2000, de la Conselleria de Cultura i Educació, per la qual es convoquen ajudes econòmiques per a escoles de música dependents de corporacions locals o d'entitats privades sense intenció de guany, per a l'exercici 2001.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3918

Data del DOGV
:   16-01-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/240


Data del document
:   27-12-2000

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * educació artística
    * administració local
    * suport econòmic
    * ajuda pública
    * música
    * centre d'ensenyament

ORDRE de 27 de desembre de 2000, de la Conselleria de Cultura i Educació, per la qual es convoquen ajudes econòmiques per a escoles de música dependents de corporacions locals o d'entitats privades sense intenció de guany, per a l'exercici 2001. [2001/X240]
  
La nova ordenació dels ensenyaments musicals continguda en la Llei 1/1990, de 3 d'octubre, d'Ordenació General del Sistema Educatiu va efectuar un nou disseny de la xarxa de centres dedicats a l'ensenyament de música. Eixa xarxa educativa responia als dos tipus d'oferta formativa configurats per la pròpia llei, tipus ben distints però íntimament relacionats: d'una banda, els estudis de grau elemental, mitjà i superior, per a la qualificació de professionals i impartits pels conservatoris de música i pels centres autoritzats d'ensenyaments musicals, i d'altra, els estudis en escoles de música, la missió de les quals és oferir una educació musical primera i una formació per a aficionats.
  
Tant les previsions de la mencionada llei com el contingut de la diversa normativa de desenrotllament ja aprovada configuren les bases a partir de les quals la Generalitat Valenciana va reconduir i planificar les seues actuacions en el camp de la formació musical. A dit efecte, el Decret 247/1993, de 21 de desembre, del Govern Valencià, va establir a la Comunitat Valenciana el marc legislatiu específic que permetia definir adequadament les distintes modalitats de centres docents i d'ensenyaments de la música, un marc on cobrava especial importància l'ensenyament per a la formació musical que poden impartir les escoles de música, la regulació de les quals va ser realitzada per l'Ordre de 4 de gener de 1994, de la Conselleria d'Educació i Ciència.
  
La gran tradició i arrelament del fenomen musical a la Comunitat Valenciana va rebre en 1998 una forta empenta a partir de la promulgació per les Corts Valencianes de la Llei 2/1998, de 12 de maig, Valenciana de la Música, la qual efectua en el títol II una detallada regulació de les escoles de música, de dansa i de música i dansa. A més, la mencionada llei crea l'Institut Valencià de la Música, entitat de la Generalitat Valenciana que tindrà, entre d'altres, la competència de coordinar tota la política musical de la Generalitat Valenciana. No obstant dita competència, i mentre es desenrotlla reglamentàriament la citada llei, l'article 32 establix que la Conselleria de Cultura, Educació i Ciència efectuarà una convocatòria d'ajudes econòmiques per al manteniment de les escoles de música, convocatòria que d'altra banda existix a la Comunitat Valenciana des de 1994.
  
Segons eixe mandat, la Generalitat Valenciana, a través de la Conselleria de Cultura i Educació, dins de les seues disponibilitats pressupostàries per a l'exercici 2001, vol continuar responent a l'esforç realitzat per algunes corporacions locals i per un bon nombre d'entitats sense intenció de guany, arbitrant a tal efecte un sistema d'ajudes econòmiques que contribuïsquen al finançament parcial de les escoles de música dependents de les citades entitats.
  
Per tot això, en virtut de les atribucions que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
La Conselleria de Cultura i Educació concedirà, dins dels límits pressupostaris aprovats per a dita finalitat, ajudes dirigides a les escoles de música inscrites en el Registre de Centres Docents de la Comunitat Valenciana, de titularitat de corporacions locals o d'entitats privades sense intenció de guany.
  
Segon
  
1. Les ajudes a què fa referència l'article anterior contribuiran al finançament parcial de les despeses derivades de la contractació i de l'alta en la Seguretat Social de personal docent de les escoles de música, i també, de despeses de personal no docent o d'altres despeses corrents de dites escoles durant l'exercici 2001.
  
2. La present convocatòria d'ajudes es realitza pel procediment de tramitació anticipada d'expedients de despesa. El projecte de llei de pressupostos de la Generalitat Valenciana per a l'exercici 2001 conté la línia de subvenció T1576000 en la secció, servici i programa 73.82.220.33 d'Ensenyament Secundari i de Règim Especial destinada a la citada finalitat, per import de 281.159.551 PTA (2.602.664'89 euros). No obstant això, l'import global màxim de les ajudes quedarà condicionat a l'existència de crèdit adequat i suficient per a atendre-les en la Llei de Pressupostos de la Generalitat Valenciana per a l'exercici 2001.
  
Una vegada aprovada i publicada la citada llei de pressupostos, per Ordre de la Conselleria de Cultura i Educació es farà pública la línia pressupostària concreta i l'import global màxim destinat a la concessió de les ajudes previstes en la present convocatòria.
  
3. La quantitat que s'adjudique a cada escola de música, sumada a tots els altres ingressos que reba per al mateix exercici econòmic assenyalat, no podrà ser superior a les despeses que efectue l'entitat beneficiària per al mencionat servici durant l'exercici 2001.
  
Tercer
  
S'aproven les bases per les quals es regix la present convocatòria, incloses com a annex I en dita ordre, el model d'instància, inclòs com a annex II, i la resta d'annexos.
  
DISPOSICIONS FINALS
  
Primera
  
Es delega la Direcció General de Centres Docents per a la facultat de concedir o denegar les ajudes, i se l'autoritza perquè dicte les resolucions i instruccions necessàries per al desenrotllament i execució de la citada ordre. Així mateix, es delega la Direcció General de Centres Docents per a la resolució dels expedients de reintegrament de la subvenció que siguen pertinents.
  
Segona
  
Segons allò establit en els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present ordre, que posa fi a la via administrativa, la persona interessada podrà interposar un recurs potestatiu de reposició, o bé, directament, un recurs contenciós administratiu en els terminis i davant els òrgans assenyalats a continuació:
  
a) El recurs potestatiu de reposició haurà de ser interposat davant el conseller de Cultura i Educació en el termini d'un mes comptador des de l'endemà de la publicació de la present ordre en el Diari Oficial de la Generalitat Valenciana.
  
b) El recurs contenciós administratiu haurà de ser interposat davant el Tribunal Superior de Justícia de la Comunitat Valenciana en el termini de dos mesos o deu dies, si s'opta per seguir el procediment per a la protecció dels drets fonamentals de la persona, comptador els dos des de l'endemà de la publicació de la present ordre en el Diari Oficial de la Generalitat Valenciana.
  
Tercera
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 27 de desembre de 2000
  
El conseller de Cultura i Educació,
  
MANUEL TARANCÓN FANDOS
  
ANNEX I
  
Bases de la convocatòria
  
Primera. Concepte de la subvenció
  
Les ajudes s'atorgaran, en concepte de subvenció, per tal de contribuir parcialment a les despeses derivades de la contractació i alta en la Seguretat Social de personal docent de les escoles de música, i també, a despeses de personal no docent o altres despeses corrents de les citades escoles durant l'exercici 2001.
  
Segona. Sol·licitants
  
1. Podran sol·licitar les ajudes les corporacions locals i les entitats privades sense intenció de guany de la Comunitat Valenciana que siguen titulars d'escoles de música.
  
2. Podran ser admeses en la present convocatòria d'ajudes econòmiques les escoles de música que complisquen la totalitat dels requisits següents:
  
a) Els centres de música que hagen sol·licitat la inscripció en la secció d'escoles de música del Registre de Centres Docents de la Comunitat Valenciana abans de l'1 de gener de 2001.
  
b) Els centres de música que, en el moment de resolució de la present convocatòria, figuren inscrits com a escoles de música en la secció específica del Registre de Centres Docents de la Comunitat Valenciana, d'acord amb allò disposat per l'article 27 de la Llei 2/1998, de 12 de maig, Valenciana de la Música, i l'Ordre de 4 de gener de 1994, de la Conselleria d'Educació i Ciència.
  
c) Les escoles de música privades els titulars de les quals acrediten la seua condició d'entitats sense intenció de guany.
  
d) Les escoles de música que, havent sigut beneficiàries de la mateixa classe d'ajudes l'exercici anterior, hagen presentat la corresponent justificació.
  
e) Les escoles de música que hagen iniciat l'activitat almenys des de l'1 de novembre de 2000.
  
f) Les escoles de música que disposen de personal docent contractat i d'alta en la Seguretat Social per al curs 2000-2001 almenys des de l'1 de novembre de 2000.
  
g) Les escoles de música que es troben al corrent de les seues obligacions tributàries i de Seguretat Social en el moment de resolució de la present convocatòria, segons allò establit en l'Ordre de 30 de maig de 1996, de la Conselleria d'Economia i Hisenda (DOGV núm. 2.775, de 21 de juny), en compliment de l'article 47.7 del Decret Legislatiu de 26 de juny de 1991 (DOGV núm. 1.588, de 17 de juliol), i de la resta de la normativa concordant.
  
Tercera. Formalització
  
1. Les sol·licituds les haurà de formalitzar el titular del centre segons el model que acompanya, com a annex II, la convocatòria, i hauran d'anar dirigides a la Direcció Territorial de Cultura i Educació corresponent.
  
2. Les instàncies, a més dels annexos i la documentació, es podran presentar a les direccions territorials de Cultura i Educació corresponents o a través de qualsevol dels mitjans establits en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
En el cas d'enviament per correu certificat, la sol·licitud i documentació annexa es presentarà en sobre obert per tal que en la capçalera de la sol·licitud es faça constar el nom de l'oficina i la data, lloc, hora i minut de la seua admissió, segons allò disposat per l'article 31 del Reglament pel qual es regula la prestació dels serveis postals, aprovat per Reial Decret 1829/1999, de 3 de desembre.
  
3. El termini per a la presentació de les sol·licituds serà d'un mes comptador des de l'endemà de la publicació de la convocatòria en el Diari Oficial de la Generalitat Valenciana. L'incompliment de dit termini en determinarà automàticament l'exclusió.
  
Conformement amb la Instrucció 6/1996, de la Secretaria General de la Conselleria de Cultura, Educació i Ciència, de 10 de setembre de 1996, els terminis que finalitzen en dies que siguen inhàbils, així com dissabtes i els dies 24 i 31 de desembre, o qualsevol altre que reglamentàriament així es declare, s'entendran prorrogats fins al primer dia hàbil següent.
  
Quarta. Documentació
  
La sol·licitud haurà d'anar acompanyada de la documentació següent:
  
A) Documentació a presentar per tots els sol·licitants:
  
1. Certificació de l'acord del ple de la corporació o de la comissió de govern, o declaració responsable del titular de l'entitat privada corresponent, en la qual s'incloga la sol·licitud d'ajuda que es pretén obtindre, a més del compromís de la corporació local o entitat privada de complir les obligacions que es deriven de la recepció de la subvenció, en cas de resultar-ne beneficiaris.
  
2. Pressupost previst d'ingressos i despeses per al funcionament de l'escola de música durant l'any 2001, segons el model inclòs com a annex II.a) en la present ordre.
  
3. Relació nominal del personal docent contractat per l'escola de música per al curs 2000-2001, segons el model inclòs com a annex II.b) en la present ordre.
  
4. Certificació de la secretaria de la corporació local o declaració responsable del titular de l'entitat privada en què es concrete el nombre d'hores lectives impartides pel director de l'escola de música, si és dóna el cas, en relació al total d'hores contractades, així com la dedicació a altres tasques no lectives bé a l'escola de música, bé a la corporació local o societat musical titular de l'escola.
  
5. Fotocòpies compulsades de la titulació del personal docent contractat de l'escola de música. No caldrà que les entitats beneficiàries de la convocatòria d'ajudes de l'exercici 2000 presenten de nou la titulació del professorat que ja va ser acreditada davant la Direcció General de Centres Docents en dita convocatòria, sempre que esta no haja sigut objecte de variació.
  
6. Fotocòpies compulsades dels contractes de personal docent de l'escola de música realitzats i vigents durant el curs 2000-2001, en què es facen constar les hores de contractació setmanal. En cas de posteriors modificacions del contracte que afecten la jornada o la duració pactada inicialment, haurà de ser aportada igualment la documentació acreditativa pertinent.
  
7. Fotocòpies compulsades dels models d'alta en la Seguretat Social (laborals) i/o sol·licitud d'alta en el Règim Especial de Treballadors Autònoms (autònoms), en què conste el personal docent contractat de l'escola de música. En cas d'incidències derivades de les modificacions contractuals abans referides, haurà de ser aportada igualment la documentació acreditativa pertinent.
  
8. Fitxa de manteniment de tercers, segons el model inclòs com a annex III de l'ordre. No caldrà aportar-la, quan les dades bancàries on es vol rebre la subvenció ja consten a la Conselleria de Cultura i Educació per haver rebut ajudes en convocatòries anteriors.
  
B) Documentació addicional a presentar només per escoles de música dependents de corporacions locals:
  
9. Certificació de la secretaria de la corporació local acreditativa de l'existència, en els pressupostos de la corporació per a l'exercici 2001, de quantitats consignades per a l'escola de música, amb indicació de les partides, la seua denominació i la quantia de què consten, així com del compromís de la corporació local de no disminuir ni anul·lar dita consignació.
  
10. En cas que la gestió de l'escola de música la realitzen organismes autònoms, empreses públiques o altres ens de dret públic dependents de l'entitat local, caldrà aportar certificació de la secretaria de la corporació local on s'acredite la titularitat de l'entitat local respecte d'aquells.
  
C) Documentació addicional a presentar només per escoles de música dependents d'entitats privades sense intenció de guany:
  
11. Documentació acreditativa de la capacitat del signatari de la sol·licitud per a representar l'entitat (document públic o, si més no, certificació de l'acord adoptat per l'òrgan de govern que corresponga, en què es faculte el representant per a subscriure'n la petició).
  
12. Certificat actualitzat acreditatiu de la inscripció en el Registre d'Associacions o de Fundacions, expedit per l'organisme oficial corresponent. En cas d'entitats d'altre tipus, fotocòpia compulsada dels estatuts o documentació que acredite la seua condició d'entitat sense intenció de guany. No caldrà aportar dit document, quan ja conste a la Conselleria de Cultura i Educació per haver resultat admés en esta convocatòria en el passat exercici.
  
13. Fotocòpia compulsada de la targeta de persones jurídiques i entitats en general, en què conste el NIF de l'entitat.
  
14. Certificació actualitzada de l'administració de la Seguretat Social corresponent, acreditativa del fet que l'entitat es troba al corrent de les seues obligacions de Seguretat Social.
  
15. Certificació actualitzada de la delegació corresponent de l'Agència Estatal d'Administració Tributària, acreditativa del fet que l'entitat es troba al corrent de les seues obligacions tributàries respecte de la hisenda estatal.
  
16.Certificació actualitzada de la Conselleria d'Economia, Hisenda i Ocupació de la Generalitat Valenciana, acreditativa del fet que l'entitat es troba al corrent de les seues obligacions tributàries respecte de la hisenda autonòmica valenciana.
  
17. Últim rebut de l'impost sobre activitats econòmiques referent a l'activitat d'ensenyament musical o, si no es disposa de dit rebut, el document d'alta en el mencionat impost i activitat. En cas d'haver-ne sigut declarat exempt, caldrà aportar la resolució emesa per l'òrgan corresponent on es reconega la mencionada exempció.
  
Tots els documents que s'aporten hauran de ser originals o fotocòpies compulsades.
  
Quinta. Tramitació per part de les direccions territorials de Cultura i Educació
  
1. En compliment de l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si després de la recepció de la instància i la documentació adjunta s'observara que manquen documents o dades essencials per a la resolució de l'expedient, la Direcció Territorial de Cultura i Educació corresponent els reclamarà, per correu certificat i justificant de recepció, a la corporació local o entitat privada sol·licitant i li concedirà un termini de 10 dies perquè puga esmenar la falta o adjuntar els documents preceptius, amb indicació que si no ho fa així, es considerarà que ha desistit de la seua petició. En este cas, la Direcció Territorial de Cultura i Educació trametrà l'expedient, fent constar dita incidència, a la Direcció General de Centres Docents, la qual declararà el citat desistiment en la resolució de la convocatòria a què fa referència la base huitena de la present ordre.
  
2. Una vegada complets els expedients, la Inspecció Educativa emetrà un informe, ajustat al model que serà tramés per la Direcció General de Centres Docents, sobre els punts següents:
  
- Comprovació de les dades aportades per la institució sol·licitant en la instància respecte de la realitat de l'escola de música, fonamentalment quant a les matèries següents:
  
Oferta educativa de l'escola de música: nombre d'especialitats instrumentals impartides, existència de nivell d'iniciació per a xiquets, etc.
  
Titulació del personal docent contractat i especialitats instrumentals impartides per dit personal.
  
Dedicació lectiva del director de l'escola de música, si és dóna el cas.
  
Àmbit territorial d'atenció de l'escola de música atenent un possible àmbit d'actuació supramunicipal.
  
- Compliment dels requisits de la convocatòria per part de l'entitat sol·licitant.
  
En el termini d'un mes comptador des de l'endemà de l'últim dia hàbil per a la presentació d'instàncies, les direccions territorials trametran a la Direcció General de Centres Docents els expedients complets i degudament emplenats, a més de l'informe de la Inspecció educativa, a fi que se'n faça la tramitació corresponent.
  
Sexta. Comissió avaluadora
  
1. L'examen i valoració dels expedients presentats i dels informes emesos per la Inspecció, i també la consegüent proposta de concessió i denegació de les ajudes, correspondran a una comissió composta per:
  
Presidenta:
  
- La directora general de Centres Docents.
  
Vocals:
  
- Un inspector o inspectora d'Educació, designat/ada per la Secretaria General.
  
- Un o una representant del Servei d'Ordenació Acadèmica de la Direcció General d'Ordenació i Innovació Educativa i Política Lingüística.
  
- Un o una representant de la Federació Valenciana de Municipis i Províncies.
  
- Dos representants de la Federació de Societats Musicals de la Comunitat Valenciana.
  
- La cap de la Secció d'Autoritzacions i Concerts de la Direcció General de Centres Docents.
  
- Els o les caps de Secció de Centres de les direccions territorials de Cultura i Educació de les respectives províncies.
  
- El cap de la Secció de Règim de Subvencions de la Direcció General de Centres Docents, qui, a més, farà les funcions de secretari de la comissió.
  
En cas de vacant, absència, malaltia o qualsevol altra causa legal, el règim de suplències serà el següent:
  
- La presidenta de la comissió serà substituïda per la cap del Servei de Coordinació de Centres i Programes Educatius de la Direcció General de Centres Docents.
  
- El secretari de la comissió serà substituït per un altre funcionari o funcionària de la Direcció General de Centres Docents.
  
2. En allò no previst en l'anterior punt, la comissió ajustarà el seu funcionament a allò establit en l'article 22 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sobre òrgans col·legiats.
  
Sèptima. Criteris de valoració
  
1. La comissió avaluadora efectuarà la valoració dels expedients presentats i l'assignació de l'import de les ajudes previstes en dita ordre, tenint en compte les bases de la convocatòria i els criteris següents:
  
1.1 S'assignarà inicialment a tots els expedients admesos un mòdul fix de 150.000 PTA.
  
1.2 Així mateix, s'assignarà inicialment un altre mòdul a aquelles escoles de música que tinguen un àmbit d'actuació supramunicipal, és a dir, aquelles en què el personal docent es desplaça a diverses localitats de la comarca per a impartir els ensenyaments de música als alumnes d'eixes poblacions. Este mòdul se subdividirà en dos:
  
a) Mòdul fix: 100.000 PTA.
  
b) Mòdul variable, d'acord amb el nombre de localitats on presta servici l'escola de música: 50.000 PTA per cada localitat atesa.
  
1.3 La dotació pressupostària que resulte després de l'aplicació dels mòduls anteriors es distribuirà de la forma següent i atenent els criteris establits a continuació:
  
A. El 80% de la dotació pressupostària resultant, segons el nombre d'hores de contractació de personal docent de l'escola de música que dispose del grau de titulació adient, tal com establix l'article 20 de la Llei 2/1998, de 12 de maig, Valenciana de la Música. Únicament s'exceptuarà del requisit de disposar del grau de titulació assenyalat, el professorat que impartisca especialitats instrumentals per a les quals no hi haja titulació acadèmica oficial regulada, així com el professorat que impartisca ensenyaments d'Iniciació i Sensibilització Musical, per al qual podrà ser acceptada la titulació de Mestre o Diplomat en Professorat d'EGB en l'especialitat d'Educació Musical.
  
A l'efecte de determinar la puntuació pel citat apartat, s'aplicaran uns coeficients de ponderació per hora d'acord amb els trams següents:
  
- Fins a la 25a. hora contractada...........................................2
  
- Les addicionals fins a la 50a. hora contractada ................ 1,75
  
- Les addicionals fins la 100a. hora contractada ................. 1,5
  
- Les addicionals fins la 200a. hora contractada ................. 1,25
  
- Les addicionals a partir de la 200a. hora contractada........ 1
  
Per a determinar les hores reals de contractació, es tindrà en compte l'inici i finalització de la contractació i la seua adequació al període lectiu del curs 2000-2001 (octubre de 2000 a juny de 2001).
  
No serà baremable ni matèria de subvenció les hores de contractació del personal docent que impartisca ensenyaments de dansa o d'aquell que no reunisca els requisits de titulació assenyalats en este mateix apartat.
  
Pel que fa al director de l'escola de música, només es considerarà baremable en este apartat:
  
Les hores lectives que impartisca en l'escola de música, segons allò acreditat per la Inspecció educativa.
  
En relació a les tasques no pròpiament lectives al si de l'escola de música, es computarà com a màxim un 10% del total d'hores reals de contractació acreditades per l'escola de música o un màxim de 5 hores setmanals, si aquell percentatge és inferior a esta xifra.
  
No serà baremable ni matèria de subvenció l'exercici per part del director de l'escola de música d'altres activitats o servicis distints dels propis d'ensenyament i direcció de l'escola, encara que depenguen de la corporació local o de l'entitat privada titular de l'escola de música. Tampoc no serà baremable en este apartat l'exercici d'altres tipus d'òrgans unipersonals i de coordinació pedagògica que puga tindre establits l'escola de música.
  
B. El 20% restant, segons els criteris i procediments següents:
  
a) Nombre d'especialitats instrumentals corresponents als graus elemental i mitjà impartides per l'escola de música (fins a 3,5 punts). La puntuació es distribuirà aplicant la fórmula següent:
  
P1= (Nre.especialitats impartides / Total especialitats graus elemental i mitjà) \* 3,5
  
b) Nombre d'especialitats instrumentals impartides a l'escola de música per personal docent contractat que tinga la titulació acadèmica i especialitat adient corresponent, respecte del total d'especialitats impartides per l'escola (fins a 4 punts). La puntuació es distribuirà aplicant la fórmula següent:
  
P2= (Nre. especialitats que tenen els requisits citats /Total especialitats impartides) \* 4
  
c) Existència d'un primer nivell o nivell d'iniciació (jardí musical) en l'oferta formativa de l'escola de música, destinat a xiquets compresos entre els 4 i 6 anys (fins a 1 punt).
  
d) Presència en el conjunt instrumental de les especialitats de corda i piano, i inclusió en l'oferta pedagògica de la dolçaina (fins a 1,5 punts). En dit apartat s'assignarà 0,25 punts per cada especialitat impartida de les següents: Piano, Contrabaix, Viola/Viola de gamba, Violí, Violoncel o Dolçaina.
  
2. Cap entitat beneficiària no podrà rebre per la convocatòria, en concepte d'ajuda econòmica per a l'escola de música per a l'exercici 2001, una quantitat superior a la menor de les següents:
  
a) L'ajuda sol·licitada per l'entitat.
  
b) El 75% de la diferència entre el total de despeses que haja previst efectuar l'entitat i el total d'ingressos que haja previst liquidar per al manteniment de l'escola de música durant tot l'exercici 2001.
  
c) L'import de les despeses previstes per l'entitat per a la contractació de personal docent de l'escola de música per a l'exercici 2001, incrementat en un 10%.
  
Quan la subvenció resulte superior a la menor de les tres quantitats mencionades en l'apartat anterior, s'assignarà directament esta última al sol·licitant en qui concórrega la circumstància descrita. La quantitat sobrant es distribuirà, aplicant el criteri de valoració assenyalat en l'apartat 1.3.A d'aquesta base, entre els sol·licitants que encara no hagen arribat a aquells límits, i així successivament, fins que no reste cap quantitat per repartir.
  
Vuitena. Resolució
  
1. Realitzada la proposta de la comissió sobre l'adjudicació de quantitats i la denegació de subvenció a les institucions que no complisquen els requisits previstos en l'ordre de convocatòria, la Direcció General de Centres Docents resoldrà la convocatòria, per delegació del conseller de Cultura i Educació.
  
En tot cas, la denegació de la subvenció haurà de ser motivada i les raons caldrà fer-les constar en la resolució d'adjudicació.
  
2. La resolució a què fa referència dita base caldrà que siga dictada i publicada en el termini màxim de sis mesos comptadors des de l'endemà de la finalització del termini de presentació de sol·licituds. En el supòsit que transcorregut dit termini no s'haja dictat cap resolució, les sol·licituds presentades es consideraran desestimades.
  
La citada resolució serà publicada en el Diari Oficial de la Generalitat Valenciana.
  
Novena. Obligacions dels beneficiaris
  
Els beneficiaris de la subvenció hauran de complir les obligacions següents:
  
a) Mantindre, com a mínim, el volum de contractació de personal docent que haja sigut considerat per a l'atorgament de la subvenció, així com el funcionament de l'escola de música, durant els períodes lectius de l'exercici 2001.
  
b) Iniciar l'activitat per al curs escolar 2001-2002 i la consegüent contractació de personal docent, com a mínim, des de l'1 de novembre.
  
c) Justificar davant la Direcció General de Centres Docents l'ajuda en els termes i terminis previstos en la base onze de la present ordre.
  
d) Col·laborar en coordinació amb la Conselleria de Cultura i Educació pel que fa a la planificació que dita Conselleria puga elaborar en el camp de l'ensenyament musical.
  
e) Facilitar en qualsevol moment del procediment la supervisió del funcionament de l'escola de música per la Inspecció d'Educació i/o les unitats administratives de la Direcció General de Centres Docents.
  
f) Sotmetre's a les actuacions de control financer que legalment corresponguen en relació a la subvenció concedida.
  
g) Comunicar a la Direcció General de Centres Docents la concessió de qualssevol altres subvencions o ajudes que, per a esta mateixa finalitat, els siga atorgada per una altra administració o ens públic o privat.
  
h) Incloure en la publicitat o propaganda de l'escola de música el fet d'estar subvencionada per la Conselleria de Cultura i Educació de la Generalitat Valenciana.
  
Deu. Règim de pagament de la subvenció
  
Les subvencions a què fa referència l'ordre se satisfaran de la manera següent, atenent la titularitat de l'escola de música:
  
A) Corporacions locals
  
En virtut d'allò previst en l'article 47 bis del Text Refós de la Llei d'Hisenda Pública de la Generalitat Valenciana abans citat, les ajudes econòmiques de la convocatòria se satisfaran a les corporacions locals beneficiàries, conformement al règim següent:
  
- Un 40% de la subvenció concedida, una vegada resolta la convocatòria.
  
- El 60% restant, quan el beneficiari justifique la totalitat de la subvenció en els termes establits en la base següent.
  
B) Entitats sense intenció de guany
  
Les ajudes econòmiques de la convocatòria se satisfaran a les entitats sense intenció de guany beneficiàries, quan dites entitats justifiquen la totalitat de la subvenció en els termes establits en la base següent.
  
No obstant això, segons el que disposa l'apartat 2 de l'article 47 bis del Text Refós de la Llei d'Hisenda Pública de la Generalitat Valenciana abans mencionada, les entitats sense intenció de guany beneficiàries podran sol·licitar opcionalment la concessió d'un avançament equivalent al 40% del total de la subvenció concedida, després d'haver complit el següent:
  
a) Presentar, davant la Direcció Territorial d'Economia i Hisenda de la província respectiva, aval bancari o pòlissa d'assegurança de caució a càrrec de qualsevol entitat oficialment reconeguda, per import del 40% del total de la subvenció, a l'efecte de prestar la corresponent fiança que garantisca el mencionat avançament. L'aval o la pòlissa d'assegurança especificarà, com a únic beneficiari, la Direcció General de Centres Docents de la Conselleria de Cultura i Educació de la Generalitat Valenciana.
  
b) Presentar posteriorment, davant la Direcció General de Centres Docents, fotocòpia compulsada de l'aval bancari o pòlissa d'assegurança, així com la còpia acreditativa de la carta de constitució de la fiança expedida per la corresponent Direcció Territorial d'Economia i Hisenda. La presentació de la documentació i la sol·licitud per a acollir-se a dit avançament podrà realitzar-se fins al 14 de setembre de 2001.
  
L'anul·lació i devolució de l'aval al beneficiari només serà possible si justifica l'ajuda concedida en els termes i en el termini establits en el punt 1.B) de la base següent.
  
Onze. Justificació de la subvenció
  
1. Per a la percepció de la subvenció, els beneficiaris hauran de justificar, davant de la Direcció General de Centres Docents, les despeses imputables a l'exercici 2001 i la seua destinació en la forma establida a continuació:
  
A) Corporacions locals
  
La justificació de la subvenció concedida es realitzarà presentant un certificat de la secretaria o intervenció de la corporació local en què conste una relació detallada i comprensiva de les despeses generades pel funcionament de l'escola de música fins al moment d'expedició de la certificació, així com el fet del dipòsit i custòdia dels justificants originals en la intervenció i tresoreria de la corporació, a disposició de les comprovacions i requeriments que calguen per part dels òrgans gestors de la Conselleria de Cultura i Educació.
  
En dita certificació, es considerarà com a quantitat justificada l'import de les despeses efectivament realitzades per l'entitat titular de l'escola de música fins al moment de l'expedició de la certificació, pels següents conceptes:
  
- El 90%, com a mínim, de la subvenció concedida haurà de ser justificat a partir de despeses de contractació de personal docent i càrregues socials.
  
- Si és procedent, el 10% com a màxim de la subvenció concedida podrà justificar-se a partir de despeses de personal no docent i/o altres despeses corrents.
  
B) Entitats sense intenció de guany
  
La justificació de la subvenció concedida es realitzarà aportant la documentació de caràcter econòmic que justifique les despeses efectuades per l'escola de música en l'exercici 2001, segons l'especificació següent:
  
- El 90% com a mínim de la subvenció concedida haurà de ser justificat a partir de despeses de contractació de personal docent i càrregues socials.
  
- Si és procedent, el 10% com a màxim de la subvenció concedida podrà justificar-se a partir de despeses de personal no docent i/o altres despeses corrents.
  
Tots els documents que s'aporten hauran de ser originals o fotocòpies compulsades.
  
2. La justificació de la subvenció en els termes descrits en l'apartat 1 podrà ser presentada fins al 15 d'octubre de 2001.
  
Dotze. Revocació o disminució de la subvenció
  
1. Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per part d'altres administracions o ens públics o privats, podran donar lloc a la modificació de la resolució de concessió.
  
L'import de les subvencions mai no podrà ser d'una quantia que, aïlladament o conjuntament respecte de subvencions o ajudes d'altres administracions públiques o respecte d'altres ingressos provinents d'ens públics o privats, supere el cost de l'activitat que desenrotllarà el beneficiari.
  
2. Serà procedent el reintegrament de les quantitats percebudes i l'exigència de l'interés de mora des del moment del pagament de la subvenció, en els següents casos:
  
2.1 Incompliment de l'obligació de justificació.
  
2.2 Obtenció de la subvenció sense complir les condicions requerides.
  
2.3 Incompliment de la finalitat per a la qual fou concedida la subvenció.
  
2.4 Incompliment de les condicions i obligacions imposades als beneficiaris a partir de la concessió de la subvenció.
  
3. S'haurà de reintegrar la quantitat indegudament transferida o reduir totalment o parcialment la subvenció aprovada, en qualsevol dels casos següents:
  
3.1 Quan la certificació de la secretaria o intervenció de la corporació local o la documentació de caràcter econòmic aportada pel titular de l'entitat privada reflectisca despeses de contractació de personal docent i, si és procedent, despeses de personal no docent i/o altres despeses corrents, per import inferior al que resulte de l'aplicació dels percentatges de la subvenció aprovada, assenyalats en la base onze de la present ordre.
  
3.2 Quan l'entitat beneficiària no haja mantingut en funcionament l'escola de música durant els períodes lectius de l'any 2001 o haja reduït sensiblement el volum de contractació de personal docent que va ser considerat en el moment d'atorgament de la subvenció. En dit cas es reduirà la subvenció concedida proporcionalment als mesos lectius en què l'escola no ha estat efectivament funcionant o al nombre d'hores objecte de reducció, respectivament.
  
3.3 Quan els documents aportats no reunisquen els requisits exigits en la present ordre, així com aquells altres a què obligue la normativa aplicable.
  
4. Igualment, en el supòsit previst en el paràgraf segon del punt 1 de la present base, caldrà reintegrar la quantitat que resulte sobrant respecte al cost de l'activitat desenrotllada.
  
5. Així mateix, seran causes que comportaran la pèrdua del dret del beneficiari a rebre la subvenció les següents:
  
- La no presentació de la documentació assenyalada en la base onze de l'ordre, en el termini establit.